Vo 1631 bis 1634 war Aschaffenburg Bestandteil vom Schwedischen Staat in Mainz. 1803 is Aschaffenburg Hauptståd vom nei gründeten Fiarstntum Aschaffenburg und vo 1810 bis 1813 Hauptståd vom Großherzogtum Frankfurt, in dem des Fiarstntum Aschaffenburg aufganga gwen is. Am Ende da Befreiungskriag, nåch dem Wiener Kongress 1814, kimmt des Gebiet vom Fiarstntum zsamma mit dem Großherzogtum Würzburg zu Bayern, wozua es seitdem gehört. 1835 bis 1865 war Adalbert vo Herrlein Buargamoasta vo Aschaffenburg, während seiner Amtszeit kimt's zu am rasanten Anstieg vo de Eiwohnazoin. 1840 bis 1848 laßt Kine Ludwig I. vo Bayern des Pompejanum errichtn. Im Deitschn Kriag warn in Aschaffenburg am 14. Juli 1866 Kampfhandlunga (schaug unta Gefechte bei Aschaffenburg). 1904 eröffnet in Aschaffenburg de erste Fahrschui vo ganz Deitschland. Im zwoaten Weltkriag is Aschaffenburg bei Onikemma vo da US-Armee im Friahjahr 1945 zua "Festung" erklärt worn und soit unta alle Umständ ghaltn wern. Des håt schwaare Zerstörungen vo da Ståd und de Dörfer in da Umgebung duach Artilleriebeschuss und Luftangriffe zua Folge ghabt. Aa unta da Zivilbevölkerung warn's vei Doade gem. In da Karwoch 1945 kinnan US-Truppen am End in am nein Tag andauernden Gefecht üba de unzerstört blieme Nilkheimer Eisenbahnbruckn duach Schweinheim vo Südn nåch Aschaffenburg vordringa. Wichtige Denkmäler wia des Schloß Johannisburg und des Pompejanum san bei de Kampfhandlungen schwaar beschädigt worn. Des Schloß is ab 1954 wieda aufgebaut worn, des Pompejanum erst in da Zeit vo 1984 bis 1994. Heit beherrschn oi zwoa Bauten wieda des Build vo da Ståd vom Main aus gseng. Nach'm End vom Zwoatn Weltkriag 1945 ghert Aschaffenburg zua Amerikanischen Besatzungszone. De amerikanische Militärverwaltung richt a DP-Lager zua Unterbringung vo Displaced Person (DP) ei. De meisten vo eana warn aus da Ukraine und aus Poin. Zwischen 1955 und 1961 is de Autobahn A3 fertiggstellt. De Stiftskira St. Peter und Alexander kriagt 1958 den päpstlichen Titel Basilika minor, werd oiso zua Stiftsbasilika St. Peter und Alexander. Im Jåhr 1978 initiiert Guido Knopp an Geschichtsdiskurs, de oi Jahr stattfindenden Aschaffenburger Gespräche, de mittlerweile zu am festen Bestandteil da Geschichtsdiskussion in Deitschland worn san. De Fachhochschui Würzburg-Schweinfurt eröffnet 1995 in Aschaffenburg in de ehemaligen Räume vo da amerikanischen Garnison a Außenstell (in dera Zeit Fachhochschui Würzburg-Schweinfurt-Aschaffenburg), de boid drauf zua selbständigen Fachhochschui Aschaffenburg (spada Hochschui Aschaffenburg) worn is.